CELEX: 32019R0262
Language: sl
Date: 2019-02-14 00:00:00
Title: Izvedbena uredba Komisije (EU) 2019/262 z dne 14. februarja 2019 o spremembi Izvedbene uredbe Sveta (EU) št. 430/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske in Tajske, ter o zaključku postopka glede Indonezije

15.2.2019   
               
               
                  SL
               
               
                  Uradni list Evropske unije
               
               
                  L 44/6
               
            
         IZVEDBENA UREDBA KOMISIJE (EU) 2019/262
         z dne 14. februarja 2019
         o spremembi Izvedbene uredbe Sveta (EU) št. 430/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske in Tajske, ter o zaključku postopka glede Indonezije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(4) Uredbe,
         ob upoštevanju naslednjega:
         
                     (1)
                  
                  
                     Svet je z Izvedbeno uredbo (EU) št. 430/2013 (2) uvedel dokončno protidampinško dajatev v višini od 14,9 % do 57,8 % na uvoz navojnega litega pribora (fitingov) za cevi iz tempranega litega železa, razen ohišij kompresijskega pribora z metričnimi navoji ISO DIN 13 in navojnih krožnih razdelilnih omaric iz tempranega železa, ki nimajo pokrova, trenutno uvrščenih pod oznako kombinirane nomenklature (v nadaljnjem besedilu: KN) ex 7307 19 10 (oznaka TARIC 7307191010), s poreklom iz Ljudske republike Kitajske in Tajske.
                  
               
                     (2)
                  
                  
                     Sodišče je s sodbo z dne 12. julija 2018 v združenih zadevah C-397/17 in C-398/17, Profit Europe (3), odločilo, da je treba KN razlagati tako, da je treba pribor (fitinge) za cevi iz sferoidnega grafitnega litega železa uvrstiti pod preostalo tarifno podštevilko 7307 19 90 kot drug liti pribor (fitingi) in ne pod tarifno podštevilko 7307 11 10 kot pribor (fitingi) iz netempranega litega železa ali pod tarifno podštevilko KN 7307 19 10 kot pribor (fitingi) iz tempranega litega železa.
                  
               
                     (3)
                  
                  
                     Na podlagi sodbe so bile pojasnjevalne opombe kombinirane nomenklature k oznaki KN 7307 19 10 spremenjene, tako da je bil pribor (fitingi) iz sferoidnega grafitnega litega železa črtan iz navedene oznake KN.
                  
               
                     (4)
                  
                  
                     Uredba Komisije (EU) št. 1071/2012 (4), s katero je bila uvedena začasna protidampinška dajatev na uvoz navojnega litega pribora (fitingov) za cevi iz tempranega litega železa, se je izrecno sklicevala na uvrstitev navojnega litega pribora (fitingov) za cevi iz sferoidnega grafitnega litega železa (imenovanega tudi nodularno lito železo) pod oznako KN 7307 19 10. Izvedbena uredba (EU) št. 430/2013 se še naprej sklicuje na navedeno uvrstitev pod oznako KN 7307 19 10 kot pribor (fitingi) iz tempranega litega železa. Sklicevanje na oznako KN zdaj ni v skladu s sodno prakso Sodišča in pojasnjevalnimi opombami kombinirane nomenklature k oznaki KN 7307 19 10.
                  
               
                     (5)
                  
                  
                     Zato bi bilo treba oznako KN ex 7307 19 90 in ustrezno oznako TARIC prav tako vključiti med oznake, ki so navedene v Izvedbeni uredbi (EU) št. 430/2013 in se nanašajo na blago, za uvoz katerega velja dokončna protidampinška dajatev.
                  
               
                     (6)
                  
                  
                     Za zagotovitev učinkovitega pobiranja veljavnih protidampinških dajatev bi bilo treba Izvedbeno uredbo (EU) št. 430/2013 ustrezno spremeniti.
                  
               
                     (7)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Izvedbena uredba (EU) št. 430/2013 se spremeni:
            
                        (1)
                     
                     
                        naslov se nadomesti z naslednjim:
                        „Izvedbena uredba Sveta (EU) št. 430/2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz navojnega litega pribora (fitingov) za cevi iz tempranega litega železa in sferoidnega grafitnega litega železa s poreklom iz Ljudske republike Kitajske in Tajske, ter o zaključku postopka glede Indonezije“;
                     
                  
                        (2)
                     
                     
                        člen 1(1) se nadomesti z naslednjim:
                        
                           „1.   Uvede se dokončna protidampinška dajatev na uvoz navojnega litega pribora (fitingov) za cevi iz tempranega litega železa in sferoidnega grafitnega litega železa, razen ohišij kompresijskega pribora z metričnimi navoji ISO DIN 13 in navojnih krožnih razdelilnih omaric iz tempranega železa, ki nimajo pokrova, trenutno uvrščenega pod oznaki KN ex 7307 19 10 (oznaka TARIC 7307191010) in ex 7307 19 90 (oznaka TARIC 7307199010), s poreklom iz Ljudske republike Kitajske (v nadaljnjem besedilu: LRK) in Tajske.“
                        
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  Izvedbena uredba Sveta (EU) št. 430/2013 z dne 13. maja 2013 o uvedbi dokončne protidampinške dajatve in dokončnem pobiranju začasne dajatve, uvedene na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske in Tajske, ter o zaključku postopka glede Indonezije (UL L 129, 14.5.2013, str. 1).
         
            (3)  Sodba Sodišča z dne 12. julija 2018 v združenih zadevah C-397/17 in C-398/17, Profit Europe NV / Belgische Staat, ECLI:EU:C:2018:564.
         
            (4)  Uredba Komisije (EU) št. 1071/2012 z dne 14. novembra 2012 o uvedbi začasne protidampinške dajatve na uvoz navojnega litega pribora (fitingov) za cevi iz tempranega litega železa s poreklom iz Ljudske republike Kitajske in Tajske (UL L 318, 15.11.2012, str. 10).